open-index/open-wikipedia-markdown huggingface dataset:
Elle MacPherson

Si **Elle Macpherson** (ipinanganak noong 29 Marso 1964) ay isang Australyanang modelo, aktres, at negosyante. Kilalang-kilala siya dahil sa kanyang pagkakaroon ng rekord sa paglitaw bilang pangharap na pabalat o *cover* para sa labas na damit na pampaligo ng magasing *Sports Illustrated* na nagsimula noong dekada ng 1980 na humantong sa pagbansag sa kanyang bilang *"the body"* o "ang katawan". Nakikilala rin siya bilang ang tagapagtatag at pangunahing modelo para sa isang serye ng mga pakikipagsapalarang pangnegosyong kinabibilangan ng *Elle Macpherson Intimates*, isang linya ng mga *lingerie* o mga damit-panloob ng mga babae, at ang "The Body," isang hanay ng mga produktong pambalat. Ayon sa *Forbes*, may angkin mga ari-arian si Macpherson na nasa bandang $60&nbsp;milyon. Noong 2010, siya ay naging tagapagpasinaya at nangangasiwang produser o tagalikha ng ''Britain and Ireland's Next Top Model* ("[Ang] Susunod na Pangunahing Modelo ng Britanya at ng Irlanda") at siyang nangangasiwang produser at tagapagpasinaya ng darating na palabas na Fashion Star ("Bituin ng Moda") ng NBC. Noong 2011, napangalanan siya bilang isa sa *"100 Hottest Women of All-Time"* (100 Pinaka Maiinit na mga Babae sa Lahat ng Panahon) ng *Men's Health''.  

## Mga sanggunian
Kategorya:Mga artista mula sa Australia
Kategorya:Mga modelo mula sa Australia
Kategorya:Mga negosyante mula sa Australia
Kategorya:Ipinanganak noong 1964
Kim Novak

Si **Kim Novak** (ipinanganak bilang **Marilyn Pauline Novak** noong 13 Pebrero 1933) ay isang Amerikanang aktres na pampelikula at pantelebisyon. Ang una niyang mga pagganap sa mga pelikula ay sa *Pushover* at *Phffft!* (kapwa noong 1954), at ang kanyang pambihirang pananagumpay sa larangan ay ang sa pelikulang *Picnic* (1955). Sa loob ng tatlong sumunod na mga taon, lumitaw siya sa *The Man with the Golden Arm* (1955), *The Eddy Duchin Story* (1956), *Pal Joey* (1957), at *Bell, Book and Candle* (1958). Higit na nakikilala siya dahil sa kanyang papel bilang Judy Barton sa pang-1958 na pelikula ni Alfred Hitchcock na *Vertigo*. Humina pagkaraan ang karera ni Novak, at lumitaw siyang manaka-naka sa mga pelikula hanggang 1991. Retirado na sa ngayon, siya ay namumuhay sa piling ng kanyang asawang beterinaryo sa isang rantso sa Eagle Point, Oregon. Noong 2011, napangalanan siya bilang isa sa *"100 Hottest Women of All-Time"* (100 Pinaka Maiinit na mga Babae sa Lahat ng Panahon) ng ''Men's Health''.

## Mga sanggunian
Kategorya:Mga artista mula sa Estados Unidos
Kategorya:Ipinanganak noong 1933
Pangingiling seksuwal

Ang **pangingiling pangseks** o **abstinensiyang seksuwal** (Ingles: *sexual abstinence*) ay ang gawain ng pagpigil ng sarili mula sa ilan o lahat ng mga aspeto o anyo ng gawaing pampagtatalik dahil sa mga kadahilanang pampanggagamot, pangsikolohiya, pambatas, panlipunan, pampilosopiya, o panrelihiyon.  Kabilang sa karaniwang mga dahilan ng pagsasagawa ng pangingiling seksuwal ang mga sumusunod:
*hindi mabuting kalusugan - selibasyang medikal, buhay na walang asawa o hindi pagkakaroon ng pakikipag-ugnayang pampagtatalik dahil sa panggagamot;
*mga kadahilanang materyal upang maiwasan ang paglilihi - hindi ginustong pagbubuntis - o mga sakit na naipapasa sa pakikipagtalik;
*mga kadahilanang sikososyolohikal (halimbawa na ang depresyong klinikal, diperensiya ng pangangamba sa pakikipagkapwa, tumataas na testosterona sa kalalakihan, negatibong mga karanasan mula sa nakaraan);
*mga kaatasang pambatas na nangangailangan ng pag-alinsunod (kompormidad; kinabibilangan din ng mga kinakailangan para sa hindi nakabilanggong may-sala sa pakikipagtalik);
*mga dahilang pampangyayari na katulad ng inkarserasyon (pagkakapiit) o pagkakabukod (pagkakalayo) na pangheograpiya;
*pagtuon sa ibang mga bagay-bagay - sublimasyon (pagpapangingimbabaw);
*kawalan ng kakayanang makahanp ng isang naaangkop na katambal na pampagtatalik - selibasyang imboluntaryo o kawalan ng pakikipag-ugnayan na hindi kinukusa (hindi sinasadya);
*mga kadahilanang pampananampalataya o pampilosopiya; o,
*pagiging hindi handang pangkatawan o pangdamdamin.

Kategorya:Pangingiling seksuwal
Pentaquark

Ang **pentaquark** ay isang hipotetikal na subatomikong partikulo na binubuo ng apat na quark at isang antiquark na magkabigkis(kumpara sa tatlong mga quark sa normal na mga baryon. Dahil sa ang mga quark ay may isang bilang ng baryon na −, ito ay magkakaroon ng isang kabuuang bilang ng baryon na 1 kaya ito ay inuuri bilang isang eksotikong baryon. Ang eksitensiya ng mga pentaquark ay orihinal na iminungkahi ni Michał Praszałowicz noong 1987.

Ang ilang mga eksperimento ay nag-ulat ng eksistensiya ng mga estadong pentaquark noong gitna nang 2000 ngunit ang mga kalaunang eksperimento at muling analisis ng datos ay nagpakitang ang mga ito ay mga epektong estadistikal kesa sa tunay na resonansiya.

## Kasaysayan
Noong gitna ng 2000, ang ilang mga eksperimento ay nag-angkin na naghayag ng mga estadong pentaquark. Sa partikulo, ang resonansiya na may masang  (4.6&nbsp;&sigma;) ay iniulat ng LEPS nong 2003, ang . Ito ay sumabay sa isang estadong pentaquark na may masang  na hinulaan noong 1997 nina Dmitri Diakonov, Victor Petrov, at Maxim Polyakov.

Ang estadong ito ay ipinagpalagay na binubuo ng dalawang mga taas na quark, dalawang babang quark at isang kakaibang antiquark
(uudd). Kasunod ng anunsiyong ito, ang siya na iba pang mga independiyenteng eksperimento ay nag-ulat na nakakita ng makitid na rurok mula '** at  **' na may mga masa sa pagitan ng  at  na ang lahat ay higit sa 4&nbsp;σ. Experiments continue to study this controversy.

## Tingnan din
*Tetraquark
*Exotic baryon
*Exotic hadron
*Quark model
*Skyrme model
*List of particles
## Sanggunian
## Karagdagang babasahin
*
*
*
*
*
*
*
*
*
*
*

Kategorya:Mga baryon
Kategorya:Mga hadron
Kategorya:Mga hipotetikal na kompositong partikulo
Jane Seymour (aktres)

Si **Jane Seymour**, OBE (ipinanganak na **Joyce Penelope Wilhelmina Frankenberg**; 15 Pebrero 1951) ay isang Inglesang aktres na higit na nakikilala dahil sa kanyang pagtatanghal sa pelikula tungkol kay James Bond na pinamagatang *Live and Let Die* (1973), *Somewhere In Time* (1980), *East of Eden* (1982), *Onassis: The Richest Man in the World* (1988), bilang ang kulang-palad o malas (hindi masuwerte) na reynang si Marie Antoinette sa nakapangingilabot at pampolitikang *La Révolution française* ("Ang Himagsikang Pranses") noong 1989, at sa Amerikanong seryeng pantelebisyon na *Dr. Quinn, Medicine Woman* (1993–1998). Nagkamit siya ng Gantimpalang Emmy, dalawang mga Gantimpalang Ginintuang Globo, at ng isang bituin sa Lakaran ng Katanyagan sa Hollywood. Itinalaga siya bilang isang opisyal ng Orden ng Imperyong Britaniko noong 2000. Noong 2011, napangalanan siya bilang isa sa *"100 Hottest Women of All-Time"* (100 Pinaka Maiinit na mga Babae sa Lahat ng Panahon) ng ''Men's Health''.

## Mga sanggunian
Kategorya:Mga artista mula sa Inglatera
Kategorya:Ipinanganak noong 1951
Jane Seymour (paglilinaw)

Ang pangalang **Jane Seymour** ay maaaring tumukoy kina:

* Jane Seymour (namatay noong 1537), isang reynang konsorte ng Inglatera, pangatlong asawa ni Henry VIII at ina ni Edward VI.
* Lady Jane Seymour, (sirka 1541–1561), pamangking babae ng nasa itaas, isang manunulat.
* Jane Seymour (aktres) (ipinanganak noong 1951), Inglesang aktres at manunulat.
Lili St. Cyr

*Ang artikulong ito ay hinggil sa aktres na istriper o erotikong mananayaw. Para sa aktres sa pelikulang walang tunog na ipinanganak  bilang Lillian St. Cyr, puntahan ang *Red Wing (aktres).*

Si **Lili St. Cyr** (ipinanganak bilang **Willis Marie Van Schaack** noong 3 Hunyo 1918 sa Minneapolis, Minnesota, Estados Unidos&nbsp;– namatay noong 29 Enero 1999), ay isang bantog na Amerikanang istriper sa larangan ng pagbuburles sa Estados Unidos.  Noong 2011, napangalanan siya bilang isa sa *"100 Hottest Women of All-Time"* (100 Pinaka Maiinit na mga Babae sa Lahat ng Panahon) ng *Men's Health*.

## Pamilya 
Mayroon siyang kapatid na babae, si Rosemary Van Schaack Minsky. Ikinasal siya ng anim na ulit, bago namatay noong 1999. Hindi siya nagkaroon ng anak sa kaninumang pinakasalan niya.

## Paglalarawan 
Inilarawan siya ng *Men's Health'' bilang ang Lady Gaga noong kanyang kapanahunan, at iniulat pa ng magasing ito na kumikita si St. Cyr ng halos sa loob ng isang linggo. Ayon pa rin sa magasin, siya ang isa sa mga taong nagbigay ng inspirasyon kay Marilyn Monroe. Isa sa kanyang maaalalang pagtatanghal ay ang pagpapaligong may mga bula habang nasa entablado noong 1951, isang pangyayari na kinahinatnan ng kaso ng malaswang paglalantad ng hubo't hubad na katawan. Ngunit dahil sa eskandalong ito, si St. Cyr ay kaagad na sumikat (o kabaligtaran nito, iyong tanyag ngunit nakahihiya) bilang isang babaeng nagpapalabas na walang kasuotan.

## Mga sanggunian
Kategorya:Mga artista mula sa Estados Unidos
Dama (pamagat)

[thumb|200px|Larawan ni [Augusta, Lady Gregory|Augusta, Dama Gregory, na iniisip ng ilang mga tao, partikular na sa Mundong Kanluranin, bilang kumakatawan sa klasikal na mga katangian ng isang dama.]]

Ang **Dama**, na katumbas na salitang Ingles na ***Lady***, na maaari ring katumbas ng mga salitang **Binibini** (kung dalaga), **Ginang** (kung may asawa na), **Senyorita** (kapag dalaga), **Senyora** (kapag may asawa), o **Madam** (kung may-asawa, maaari ring ***Mesdame***, ***Madame*** o ***Dame*** sa Pranses, o kaya ***Madamoiselle*** kapag dalaga), ay isang magalang na katawagan para sa isang babae, partikular na ang babaeng katumbas o asawa ng isang Panginoon o Ginoo, at sa maraming mga diwa o konteksto ay isang kataga para sa anumang babaeng adulto o nasa husto nang gulang o edad.  Sa kadalasan, ito ay tumutukoy sa o may kahulugan bilang isang "mahinhing babae" o "mahinhing dalaga". Dating tumutukoy nang may katiyakan sa kababaihan na mayroong mataas na uri, klase, o katayuan, sa loob ng huling 300 mga taon ito lumaganap na sumasaklaw sa lahat ng mga babaeng nasa wastong edad o adultong kababaihan, bagaman sa ilang diwa ay maaari pa ring gamitin upang makapukaw ng konsepto ng pamantayang ugali na matatagpuan sa isang **kagalang-galang na babae**.

## Mga sanggunian
Kategorya:Babae
Kelly LeBrock

Si **Kelly LeBrock** (ipinanganak noong 24 Marso 1960) ay isang Amerikanang aktres at modelo. Ang kanyang pagpapasinaya o *debut* sa pag-arte ay sa pelikulang *The Woman in Red* kung saan kasama niyang bituin ang komedyanteng si Gene Wilder. Naging bida rin siya sa pelikulang *Weird Science*, sa ilalim ng direktor na si John Hughes. Noong 2011, napangalanan siya bilang isa sa *"100 Hottest Women of All-Time"* (100 Pinaka Maiinit na mga Babae sa Lahat ng Panahon) ng ''Men's Health''.

## Mga sanggunian
Kategorya:Mga artista mula sa Estados Unidos
Kategorya:Mga modelo mula sa Estados Unidos
Kategorya:Ipinanganak noong 1960
Anita Ekberg

Si **Kerstin Anita Marianne Ekberg** (ipinanganak noong 29 Setyembre 1931 sa Malmö, Skåne - Rocca di Papa, 11 Enero 2015) ay isang Suwekang modelo, aktres, at simbolong seksuwal ng kulto. Higit siyang nakikilala dahil sa kanyang pagganap bilang Sylvia sa pelikulang *La Dolce Vita* ni Federico Fellini noong 1960, na nagtatampok ng maalamat na eksena niya na dumadamba o lumulundag sa Balong ng Trevi (Bukal ng Trevi) na katabi si Marcello Mastroianni.  Noong 2011, napangalanan siya bilang isa sa *"100 Hottest Women of All-Time"* (100 Pinaka Maiinit na mga Babae sa Lahat ng Panahon) ng ''Men's Health''.

## Mga sanggunian
Kategorya:Mga artista mula sa Suwesya
Dama Jane Seymour

Si **Dama Jane Seymour**, na sa Ingles ay ***Lady Jane Seymour*** (sirka 1541-1561), ay isang maimpluwensiyang Inglesang manunulat noong ika-16 na daantaon sa Inglatera, kasama ang kanyang mga kapatid na babaeng sina Dama Margaret Seymour at Anne Seymour, Kondesa ng Warwick. Siya ay anak na babae ni Edward Seymour, Unang Duke ng Somerset, na mula 1547 ay ang Panginoong Tagapagprutekta ng Inglatera pagkalipas ng kamatayan ni Henry VIII at noong pagkabata (pagkamenor de edad) ng pinsang buo ni Jane na si Edward VI. Kaya't siya ay pamangking babae ng pangatlong asawa ni Henry VIII na si Reyna Jane Seymour, na maaaring napagkuhanan ng kanyang pangalan.  Siya lamang ang nag-iisang saksi sa lihim na pagpapakasal ng kanyang kapatid na lalaking si Edward kay Dama Catherine Grey (isang potensiyal na tagapagmana ni Elizabeth I) noong 1560. Pagdaka ay namatay siya pagkaraan ng isang taon, sa gulang na 20, na maaaring dahil sa tuberkulosis.

Magawi na gumagawang magkakasama ang magkakapatid na babaeng mga Seymour, na ang kanilang pinaka tanyag na akda ay ang isang kalipunan ng 103 mga *distich* na nasa wikang Latin para sa puntod ni Margaret de Valois, reyna ng Navarre at isa ring babaeng may-akda, na nalathala noong 1550.

## Mga sanggunian
Kategorya:Mga manunulat mula sa Inglatera
Adele

Si **Adele Laurie Blue Adkins**  Ang kanyang karera sa Estados Unidos ay ibinunsod at natulungan ng isang paglitaw sa *Saturday Night Live* noong kahulihan ng 2008. Sa Grammy Awards ng 2009, nakatanggap si Adele ng mga gantimpala bilang Pinaka Mahusay na Bagong Artista at sa pagiging Pinaka Mahusay na Pagtatanghal na Pangtinig ng Pop ng Isang Babae.

Noong Abril 4, 2008 nagsimula siyang mag-publish ng kanyang musika sa YouTube, at sa taong 2023, umabot sa 30 milyong subscriber ang kanyang channel sa YouTube at nakakuha ng kabuuang 13.9 bilyong panonood ng video.

Inilabas ni Adele ang kanyang ikalawang album na *21 (Adele album)*, noong unang bahagi ng 2011. Naging mabuti ang pagtanggap ng mga manunuri sa album at nalampasan ang tagumpay na natanggap niya mula sa kanyang pagpapasinaya. Nakatulong ang *21* upang makamit ni Adele ang Gantimpalang Grammy noong 2012 kabilang ang Album ng Taon, na pumapantay sa rekord para sa karamihan ng mga Gantimpalang Grammy na napanalunan ng isang artistang babae sa loob ng isang gabi lamang. Nakatulong din ang album upang makatanggap siya ng marami pang ibang mga gantimpala, kabilang na ang dalawang Gantimpalang Brit at tatlong Gantimpalang Pangmusika ng Amerika. Ang album ay nabigyan ng katibayan ng 15 mga ulit bilang platinum sa Nagkakaisang Kaharian;

Ang tagumpay ng *21* ay nakapagkamit para kay Adele ng maraming mga pagbanggit sa *Guinness Book Of World Records*. Siya ang unang artista na nakapagbenta ng mahigit sa 3 milyong mga kopya ng isang album sa loob ng isang taon sa Nagkakaisang Kaharian. Sa pamamagitan ng dalawa niyang album at ang unang dalawang mga singgulo mula sa *21*, ang "Rolling in the Deep" at ang "Someone Like You", si Adele ay naging ang pinaka unang artistang nabubuhay na makakamit ng kahanga-hangang gawa na dalawang nangungunang mga patok na pangmusika kapwa sa *UK Official Singles Chart* at sa *Official Albums Chart* nang sabayan magmula noong panahon ng The Beatles noon 1964. Sa pamamagitan ng ikatlong pagpapakawala mula sa album na "Set Fire to the Rain", na naging pangatlong pang-unang singgulo sa Estados Unidos, si Adele ang naging unang artista sa kasaysayan na manguna sa  *Billboard* 200 na kasabayan ng tatlong mga pang-una na nasa *Billboard* Hot 100. Si Adele rin ang unang artistang babaeng nagkaroon ng tatlong mga singgulong nasa nangungunang 10&nbsp;ng *Billboard* Hot 100 sa gayon ding panahon, at ang unang artistang babae na nagkaroon ng dalawang mga album na nasa nangungunang 5&nbsp;ng *Billboard* 200 at dalawang mga singgulong nasa nangungunang 5&nbsp;ng *Billboard* Hot 100 na nagsasabayan. Ang *21* ang pinaka matagal na tumatakbong nangungunang album ng isang babaeng artistang nagsosolo sa UK Albums Chart ("Talangguhit ng mga Album ng Nagkakaisang Kaharian") at bilang pinaka matagal na tumatakbong nangungunang album ng isang babae sa kasaysayan ng *Billboard*. Noong 2011, pinangalanan ng *Billboard* si Adele bilang artista ng taon.

## Diskograpiya
* *19* (2008)
* *21* (2011)
* *25* (2015)
* *30* (2021)

## Mga sanggunian
Kategorya:Mga mang-aawit mula sa Inglatera
Kategorya:Ipinanganak noong 1988
Kategorya:Mga artist ng XL Recordings
Jane Seymour

Si **Jane Seymour** (sirka 1508&nbsp;– 24 Oktubre 1537) ay isang Inglesang dating naging Reyna ng Inglatera bilang pangatlong asawa ni Haring Henry VIII. Pinalitan niya si Anne Boleyn bilang reynang konsorte pagkaraan ng pagsasakatuparan ng parusang kamatayan kay Boleyn dahil sa kaso ng masidhing pagtataksil, insesto at adulteriya noong Mayo 1536. Namatay si Seymour dahil sa mga kumplikasyon na hindi lalampas sa dalawang mga linggo pagkatapos na maipanganak ang kaisa-isa niyang anak, isang lalaking namuno sa Inglatera bilang si Edward VI. Siya lamang ang nag-iisa sa mga naging asawa ni Henry VIII na nakatanggap ng parangal na pagpapalibing bilang isang reyna, at ang tanging konsorte ni Henry VIII na nalibing na katabi ng haring ito sa loob ng Kapilya ni St. George, Kastilyo ng Windsor, dahil si Seymour lamang ang nag-iisang konsorte na nagkapagluwal ng isang tagapagmanang lalaki.

Kategorya:Mga reyna ng Inglatera
Skyrmion

Ang **skyrmion** ay isang hipotetikal na partikulong nauugnay sa mga baryon. Ito ay inilarawan ni Tony Skyrme at binubuo ng mga superposisyong quantum ng mga baryon at mga estadong resonansiya. 

Ang mga skyrmion ay mga homotopikal na hindi-trivial na klasikong mga solusyon ng hindi linyar na modelong sigma na may hindi-trivial na inaasintang manipoldong topolohiya - kaya ang mga ito ay mga topolohikal na soliton. Ang isang halimbawa ay umiiral sa mga chiral na model ng mga meson kung saan ang mga inaasintang manipoldo ay isang espasyong magkatulad(homogeneous space) ng istrakturang grupo na 

\left(\frac{SU(N)_L\times SU(N)_R}{SU(N)_\text{diag}}\right)

kung saan ang *SU*(*N*)*L* at ang *SU*(*N*)*R* ang mga kaliwa at kanan na kopya at ang *SU*(*N*)diag ang palihis na subgrupo(diagonal subgroup). Kung ang espasyo-oras ay may topolohiyang  S3×**R**, kung gayon, ang mga klasikong konpigurasyon ay maaaring uriin ng integral na nakapulupot na bilang(winding number) dahil ang ikatlong homotopiyang grupong 
\pi_3\left(\frac{SU(N)_L\times SU(N)_R}{SU(N)_\text{diag}}\cong SU(N)\right)

ay katumbas ng singsing ng mga intedyer na may senyas na kongruensiyang tumutukoy sa homeomorpismo. Ang isang terminong topolohikal ay maaaring idagdag sa chiral Lagrangian na ang integral ay nakabatay lamang sa klaseng homotopiya. Ito ay nagreresulta sa mga superseleksiyon sektor sa quantisadong modelo. Ang isang skyrmion ay maaaring tantiyahin sa pamamagitan ng isang soliton ng ekwasyong Sine-Gordon; Pagkatapos ng quantisasyon ng Bethe ansatz o kundi nito, ito ay nagiging isang fermion na nakikipag-ugnayan ayon sa masibong modelong Thirring. Ang mga skyrmion ay iniulat ngunit hindi konklusibong napatunayan na nasa mga kondensadang Bose-Einstein, mga superkonduktor, at manipis na mga magnetikong film. 
## Sanggunian
Kategorya:Pisikang pampartikula
Kategorya:Kromodinamikang quantum
Talungko (ehersisyo)

Sa pagsasanay na pagpapalakas, ang **talungko**, **pagtalungko**, o **iskwat** (Ingles: *squat*, *hunker*, katulad ng sa pariralang ''"on one's hunkers"*; naiiba ito sa pamamahingang nakatalungko, paglupagi, pagtingkayad, paglupasay; huwag ding ikalito sa gawain na pamamalagi sa lupang pag-aari ng ibang tao, katulad ng ginagawa ng mga "iskwater") ay isang ehersisyong langkapan at pambuong katawan na pangunahing nagsasanay ng mga kalamnan ng mga hita, mga balakang, at kalamnang pampuwitan, mga kalamnang kwadrisep (*vastus lateralus medialis* at *intermedius''), litid sa alak-alakan, pati na ang pagpapatibay o pagpapalakas ng mga buto, mga ligamento at mga paglalakip ng mga tendon sa kabuuan ng pang-ibabang katawan. Ang mga uri ng pagtalungko ay itinuturing na isang mahalagang ehersisyo para sa pagpapataas ng lakas o kapangyarihan at sukat ng binti o biyas at puwitan, pati na ang pagpapaunlad ng tibay ng kaibuturan. Sa pang-isometriya, ang pang-ibabang likod, ang pang-itaas na likod, ang mga pangtiyang kalamnan, ang mga kalamnan ng punungkatawan, ang mga kalamnang pangtadyang, at ang mga balikat at mga bisig ay mahalagang lahat sa ehersisyong ito, kaya't nasasanay kapag tumatalungko na may angkop na kaanyuan sa pagsasagawa.  Ang pagtalungko ay isang uri ng tagisan ng lakas sa larangan ng palakasan sa pagbubuhat ng mga pabigat.  Maaari ring tumalungko na hindi gumagamit ng barbel, sa halip ay itinataas lamang ang mga bisig.

## Mga sanggunian
Kategorya:Ehersisyo
Kategorya:Paghuhubog ng katawan
Kategorya:Mga ehersisyong gumagamit ng bigat ng katawan
Suzanne Somers

Si **Suzanne Somers** (ipinanganak na **Suzanne Marie Mahoney** noong 16 Oktubre 1946) ay isang Amerikanang aktres, may-akda, manganganta, at negosyante, na nakikilala dahil sa kanyang mga gampaning pantelebisyon bilang Chrissy Snow sa ''Three's Company* at bilang Carol Lambert noong *Step by Step*.

Sa pagdaka, si Somers ay naging may-akda ng magkakasunud-sunod na mabiling mga aklat na pantulong sa sarili, kabilang na ang *Ageless: The Naked Truth About Bioidentical Hormones* (2006), na may kahulugang "Walang Pagtanda: Ang Lantad na Katotohanan Hinggil sa mga Hormonang Magkamukha ang Biyolohiya", isang aklat tungkol sa terapiya ng pagpapalit ng hormonang biyoidentikal. Naglabas din siya ng dalawang mga awtobiyograpiya, apat na mga aklat ng diyeta, at isang aklat ng panulaan na pinamagatang "Touch Me" (1980), na may kahulugang "Hipuin mo Ako".

Kasalukuyan siyang nagtatampok ng mga bagay-bagay na kanyang dinisenyo sa ShopNBC.

Pinupuna siya dahil sa kanyang mga pananaw sa ilang mga paksang pangmedisina at kanyang adbokasya o pagtatanggol ng Protokolong Wiley, na natatakan bilang "hindi napatunayan ng agham at mapanganib". Ang kanyang promosyon o pagtataguyod ng pamalit na mga panlunas ng kanser ay nakatanggap ng kritisismo mula sa Amerikanong Kapisanang Pangkanser.

Noong 2011, napangalanan siya bilang isa sa *"100 Hottest Women of All-Time"* (100 Pinaka Maiinit na mga Babae sa Lahat ng Panahon) ng *Men's Health''.

## Mga sanggunian
Kategorya:Mga artista mula sa Estados Unidos
Kategorya:Ipinanganak noong 1946
Cheryl Tiegs

Si **Cheryl Rae Tiegs** (ipinanganak noong Setyembre 25, 1947) ay isang Amerikanang modelo at aktres. Noong 2011, napangalanan siya bilang isa sa *"100 Hottest Women of All-Time"* (100 Pinaka Maiinit na mga Babae sa Lahat ng Panahon) ng ''Men's Health*. Ayon pa rin sa  *Men's Health* naging tanyag si Tiegs dahil sa kanyang maraming ulit na paglabas sa pangharap na pabalat sa damit na pampaligong edisyon ng *Sports Illustrated*, kabilang ang mga taon ng 1970, 1975, at 1983. Noong nasa gulang siyang 17, lumitaw na siya sa pangharap ng pabalat ng magasing *Glamour''.  Bagaman hindi naging gaanong matagumpay sa karera ng pag-aartista, nagkaroon siya ng kameya bilang dating asawa ng karakter na si Quagmire sa animadong sitwasyon ng komedya na Family Guy.

## Mga sanggunian
Kategorya:Mga artista mula sa Estados Unidos
Kategorya:Mga modelo mula sa Estados Unidos
Kategorya:Ipinanganak noong 1947
Nastassja Kinski

Si **Nastassja Kinski** (ipinanganak noong Enero 24, 1961), na kung minsan ay nababaybay din bilang **Natassja Kinski** o **Natasha Kinski**, ay isang aktres na ipinanganak sa Alemanya ngunit nakahimpil sa Estados Unidos. Lumitaw siya sa mahigit sa 60 mga pelikula. Kabilang sa kaniyang mga gampaning pambida ay ang *Tess* na nakapagpanalo sa kaniya ng Gantimpalang Ginintuang Globo dahil sa pagganap bilang ang tauhang pinagbatayan ng pamagat para sa nasabing pelikula.  Nagkaroon din siya ng papel sa dalawang mga pelikulang erotiko, sa *Stay As You Are* at sa *Cat People*, pati na bahaging pagganap sa mga pelikula ni Wim Wenders na *The Wrong Move*, *Paris, Texas*, at *Faraway, So Close!*. Ang larawan ni Kinski na hubo't hubad na mayroong isang malaking sawa, na kinunan ng litrato ni Richard Avedon, ay ikinalakal bilang isang poster.  Noong 2011, napangalanan siya bilang isa sa *"100 Hottest Women of All-Time"* (100 Pinaka Maiinit na mga Babae sa Lahat ng Panahon) ng ''Men's Health''.

## Mga sanggunian
Kategorya:Mga artista mula sa Alemanya
Kategorya:Ipinanganak noong 1961
Aishiteru (album)

Ang **Aishiteru** ay ang kauna-unahang album na inilabas ng *Zivilia* noong 2009. Naglalaman ito ng sampung kanta na kung saan ang *Aishiteru* at *Setia* ang pangunahing kanta ng album na ito.

## Diskograpiya 
# Aishiteru (*Mahal kita*)
# Setia (*Matapat*)
# GR (Gede Rasa) (*Panamdam ni Gede*)
# Harga Diri (*Pagpapahalaga sa sarili*)
# Karena Cinta (*Para sa Pag-ibig*)
# Saksi Bisu (*Saksing Tahimik*)
# Sesal (*Panghihinayang*)
# Cerita Malam (*Kuwentong Panggabi*)
# Tiba-Tiba (*Pagkabigla*)
# Yang Tak Terlupakan (*Hindi malimut-limot*)

## Mga kawing panlabas 
* Resensi

Kategorya:Mga album noong 2009
Zivilia

Ang **Zivilia** ay isang bandang nagmula sa Indonesia na nagsimulang mamayagpag sa larangan ng musika noong Agosto 8, 2008. Dating kilala ang banda sa taguring *Teplan Band*. Dahil sila ay kilala sa kanilang *Slow Rock Alternative*, nasimulan nilang magawa ang una nilang album na *Aishiteru* na kung saan dalawang kanta ang pinasikat nila, ang *Aishiteru (Mahal kita)* at *Karena Cinta (Sa minamahal)*.

## Diskograpiya 
Noong 2009, nagawa ng Zivilia ang kaunaunahang album nila, ang *Aishiteru*. Sa ginanap na Pagtitimpalak ng musika sa Indonesia noong 2011, kasama ang kantang *Aishiteru* sa limang kantang pinagpilian para sa kategoryang Kantang Pop, ngunit hindi pinalad na makuha ang pang-una.

## Mga panlabas na link 
* Mga balita ugnay sa Zivilia 

Kategorya:Pangkat musiko sa Indonesia
Kategorya:Pangkat musika noong dekada 2000
Demi Moore

Si **Demi Guynes Kutcher** ( ; ipinanganak noong 11 Nobyembre 1962), na nakikilala sa kanyang propesyon bilang **Demi Moore**, ay isang Amerikanang aktres, produser ng pelikula, direktor ng pelikula, at dating manunulat ng awit at modelo. Ipinanganak sa Roswell, New Mexico sa mga magulang na noon ay nasa kanilang kabataan bago siya ipinanganak, iniwan ni Moore ang paghahayskul sa edad na 16 upang magsimula sa pagmomodelo sa Europa, at humarap sa kamera upang makunan para sa isang piktoryal na hubo't hubad para sa magasing *Oui* noong 1980. Pagkaraang magpasinaya sa pelikula noong 1981, lumitaw siya sa operang nakakaiyak at pantelebisyon (*soap opera*) na pinamagatang *General Hospital* at inilunsad ang kanyang karera sa pamamagitan ng mga pelikulang katulad ng ''St. Elmo's Fire* (1985) at *About Last Night...* (1986). Kasunod ng mga pagtatagumpay ng *Ghost* (1990), *A Few Good Men* (1992), *Indecent Proposal* (1993), at *Disclosure* (1994), si Moore ay naging pinaka mataas na binabayarang aktres sa Hollywood, na nakatanggap ng wala pang nakakagawang kabuuang kita na $12.5 milyon para sa *Striptease* (1996). Noong 2011, napangalanan siya bilang isa sa *"100 Hottest Women of All-Time"* (100 Pinaka Maiinit na mga Babae sa Lahat ng Panahon) ng *Men's Health''.

Hinango ni Moore ang kanyang pangalang pamprupesyon mula sa kanyang unang asawang musikero na si Freddy Moore, at siya ang ina ng tatlong mga anak niyang babae mula sa kanyang pangalawang asawa, ang aktor na si Bruce Willis. Pinakasalan niya ang kanyang pangatlong asawa, ang aktor na si Ashton Kutcher noong 2005, at nakipaghiwalay mula kay Kutcher noong Nobyembre 2011.

## Talababa 
## Mga sanggunian 
Kategorya:Mga artista mula sa Estados Unidos
Kategorya:Ipinanganak noong 1962
Kategorya:Mga modelo mula sa Estados Unidos
Kategorya:Mga direktor ng pelikula mula sa Estados Unidos
Kategorya:Mga prodyuser ng pelikula mula sa Estados Unidos
Glueball

Sa partikulong pisika, ang isang **glueball** (literal na "bolang pandikit") ay isang hipotetikal na kompositong partikulo. Ito ay tanging binbuo ng mga partikulong gluon na walang mga balensiyang(valence) quark. Ang gayong estado ay posible dahil ang mga gluon ay nagdadala ng mga kargang kulay at nakakaranas ng interaksiyong malakas. Ang mga glueball ay labis na mahirap na matukoy sa mga akselerador ng partikulo dahil ang mga ito ay naghahalo sa mga ordinaryong estadong meson. Ang mga teoretikal na kalkulasyon ay nagpapakitang ang mga glueball ay dapat umiral sa mga saklaw ng enerhiyang maaabot ng mga kasalukuyang teknolohiyang pambangga(collider). Gayunpaman, dahil sa nabanggit na kahirapan, ang mga ito () ay sa kasalukuyan hindi pa napagmamasdan at natutukoy nang may katiyakan. 

## Sa mga simulasyong lattice
Ang teoriyang lattice field ay nagbibigay ng isang paraan upang pag-aaral ng teoretikal ang spektrum na glueball at mula sa mga unang prinsipyo. Kinuwenta nina Morningstar at Peardon ang mga masa ng pinaka-magaang mga glueball sa QCD nang walang mga dinamikal na quark. Ang tatlong pinakamababang mga estado ay tinabula sa ilalim. Ang presensiya ng mga dinamikal na quark ay kaunting magbabago ng mga datos na ito at gumagawa ring mas mahirap sa pagkukwenta. 

## Mga sanggunian
* Frank Close and Phillip R. Page, "Glueballs", *Scientific American*, vol. 279 no. 5 (November 1998) pp.&nbsp;80–85
* 
*Glueball on arxiv.org

Kategorya:Eksotikong materya
Kategorya:Mga gluon
Kategorya:Mga hipotetikal na kompositong partikulo
Kategorya:Pisikang pampartikula
Kategorya:Kromodinamikang quantum
Kategorya:Mga hindi pa nalulutas na problema sa pisika
Pangilin

Ang **pangingilin** o **abstinensiya** (Ingles: *abstinence*, *abstention*) ay isang kinukusa o sinasadyang pagpigil ng sarili mula sa pagpapakasawa, pagpapasasa, pagmamalabis, pagpapalayaw, pagbibigay, pagsunod sa kagustuhan, o pag-iirog sa mga gawaing pangkatawan na malawakang nararanasan bilang nakapagdudulot ng kasiyahan o kaaliwan. Sa pinaka madalas, ang kataga ay tumutukoy sa pangingiling pampagtatalik o abstinensiyang seksuwal, o **abstensiyon** mula sa alak o pagkain. Ang gawain ay maaaring lumitaw mula sa mga pagbabawal o prohibisyong panrelihiyon o konsiderasyon, pagsasaalang-alang, o pamimitagang praktikal.  Ang pangingilin ay maaari ring tumukoy sa mga droga o pinagbabawal na gamot, o maaaring ibang uri ng mga gamot. Halimbawa na ang pangingilin mula sa paninigarilyo. Sari-sari ang mga uri ng pangingilin. Pangkaraniwan itong tumutukoy sa isang pansamantala o bahaging pangingilin mula sa pagkain, katulad ng pag-aayuno.  Sa programang may labindalawang hakbang ng Overeaters Anonymous ("Mga Hindi Nagpapakilalang Labis Kung Kumain"), ang abstinensiya ay isang kataga para sa pagpigil mula sa pagkaing kompulsibo o mapilit (mapuwersa; as diwang "basta ginusto"), na katulad ang kahulugan sa pagtitimpi sa pag-inom ng alak o nakalalasing na mga inumin. Dahil sa ang rehimen o "pamumuhay" na ito ay nilalayon na maging isang galaw na may kamalayan, malayang pinili upang mapainam ang buhay, ang abstinensiya ay paminsan-minsang ipinagkakaiba mula sa mekanismong pangsikolohiya ng represyon (pagsupil, pagsugpo, paglupig, pagdaig, o pagpigil). Ang represyon ay isang kalagayang walang kamalayan na may kinahihinatnang hindi mabuti para sa kalusugan. Tinawag ni Sigmund Freud ang pagpapaagos o pagpapadaloy ng mga enerhiyang seksuwal papunta sa ibang mga gawaing mas katanggap-tanggap na pangkultura o panlipunan bilang "sublimasyon" (malapit sa diwa ng "pagpapangibabaw").

Kategorya:Asetismo
Kategorya:Seksuwalidad ng tao
Kategorya:Rehabilitasyon mula sa bawal na gamot
Kategorya:Panggagamot
Tetraquark

Sa partikulong pisika, ang isang **tetraquark** ay isang hipotetikal na meson na binubuo ng apat na balensiyang(valence) mga quark. Sa prinsipyo, ang isang estadong tetraquark ay maaaring payagan sa kromodinamikang quantum na modernong teoriya ng interaksiyong malakas. Gayunpaman, wala pang nakukumpirmang ulat ng isang estadong tetraquark sa kasalukuyan. Ang anumang napatunayang estadong tetraquark ay magiging isang halimbawa ng eksotikong hadron na nasa labas ng klasipikasyong modelong quark. Noong 2003, ang isang partikulong temporaryong tinawag na *X(3872)* ng eksperimentong Belle sa Japan ay iminungkahi bilang isang kandidatong tetraquark gaya ng orihinal na paghihinuha. Ang pangalang *X* ay isang temporaryong pangalanan na nagmumungkahing may mga ilan pa ring katanungan tungkol sa mga susubukang katangian nito. Ang sumunod na bilang ang masa ng partiklulo sa MeV.

Noong 2004, ang estadong DsJ(2632) na nakita sa SELEX ng Fermilab ay iminungkahing posibleng kandidatong tetraquark. Noong 2009, inanunsiyo ng Fermilab na kanilang natuklasan ang isang partikulong temporaryong tinawag na *Y(4140)* na maaari ring isang tetraquark.

Mayroon ding mga indikasyon na ang *Y(4660)* na natuklasan ng Belle noong 2007 ay maaaring isang estadong tetraquark gaya ng tinatalakay sa 

Noong 2010, ang dalawang mga pisika mula sa DESY at isang pisiko mula sa Quaid-i-Azam University ay muling nagsiyasat ng dating mga eksperimental na datos at nag-anunsiyo na sa may kinalaman sa (5S) meson (na isang anyo ng bottomonium), ang isang mahusay na nailarawan na resonansiyang tetraquark ay umiiral.

## Mga sanggunian
## Mga panlabas na kawing
*The Belle experiment 
**Belle press release 

Kategorya:Mga meson
Kategorya:Mga hadron
Kategorya:Kromodinamikang quantum
Kategorya:Pisikang nukleyar
Kategorya:Mga hipotetikal na kompositong partikulo
Jane Russell

Si **Ernestine Jane Geraldine Russell** (21 Hunyo 1921 28 Pebrero 2011) ay isang Estados Unidos na dating artistang pampelikula at isa sa naging pangunahing simbolo ng seksuwalidad ng Hollywood noong mga dekada ng 1940 at ng 1950.

Lumipat si Russell mula sa gitnang kanluran papunta sa California, kung saan niya nakuha ang kanyang unang gampanin pampelikula noong 1943 sa pelikulang *The Outlaw*. Noong 1947, pinasok ni Russell ang larangan ng musika bago nagbalik sa larangan ng pelikula. Pagkalipas na maging bituing artista para sa maraming mga pelikula noong dekada ng 1950, muling nagbalik sa Russell sa larangan ng musika habang nagbubuo ng ilan pang ibang mga pelikula noong dekada ng 1960. Naging bida siya mahigit sa 20 mga pelikula sa panahon ng kanyang karera.

Si Russell ay nagkaroon ng tatlong kasal at nag-ampon ng tatlong anak. Noong 1955, inilunsad niya ang World Adoption International Fund. Dahil sa kanyang mga nagawa sa pelikula, nakatanggap si Russell ng ilang mga papuri kabilang na ang pagkakalagay upang mapanatiling-buhay ang mga bakas ng kanyang mga kamay at mga paa sa unahan o harapan ng patyo ng Teatrong Intsik ni Grauman at ng isang bituin sa Lakaran ng Katanyagan sa Hollywood. Noong 2011, napangalanan siya bilang isa sa *"100 Hottest Women of All-Time"* (100 Pinaka Maiinit na mga Babae sa Lahat ng Panahon) ng ''Men's Health''.

## Mga sanggunian
Kategorya:Mga artista mula sa Estados Unidos
Kategorya:Mga mang-aawit mula sa Estados Unidos
Labanan sa Fariskur

Ang **Labanan sa Fariskur** ay ang huling pangunahing labanan sa Ikapitong Krusada. Nangyari ito noong 6 Abril 1250, sa pagitan ng mga krusador na pinamunuan ni Louis IX, Hari ng Pransiya (sa katagalan tinawag na Santo Louis) at ang pwersang Ehipsiyano na pinamumunuan ni Turanshah. Natalo ang mga sandatahan ng mga krusador at nadakip si Louis IX.

## Tingnan din
*Digmaang Berke-Hulagu
*Labanan sa Al Mansurah

## Talababa
## Mga kawing panlabas
*Mapa ng Fariskur

Fariskur
Fariskur
Kategorya:Labanang sinalihan ng mga Ayyubid
Kategorya:1250 sa Ehipto
Tyra Banks

Si **Tyra Lynn Banks** (ipinanganak noong 4 Disyembre 1973) ay isang Amerikanang modelo, personalidad ng midya, aktres, okasyunal na mang-aawit, may-akda, at negosyante. Una siyang naging isang tanyag bilang isang modelo, na lumitaw ng dalawang ulit sa pabalat ng *Sports Illustrated Swimsuit Issue* at naghanapbuhay para sa Victoria's Secret bilang isa kanilang orihinal na mga Anghel. Si Banks ang tagapaglikha at tagapagpasinaya ng makatotohanang palabas na pantelebisyon ng UPN/The CW na pinamagatang ''America's Next Top Model*, kasamang tagapaglikha ng *True Beauty*, at tagapagpasinaya ng sarili niyang palabas ng talakayang *The Tyra Banks Show.* Noong 2011, napangalanan siya bilang isa sa *"100 Hottest Women of All-Time"* (100 Pinaka Maiinit na mga Babae sa Lahat ng Panahon) ng *Men's Health''.

## Mga sanggunian
Kategorya:Mga modelo mula sa Estados Unidos
Kategorya:Mga artista mula sa Estados Unidos
Kategorya:Mga mang-aawit mula sa Estados Unidos
Kategorya:Mga manunulat mula sa Estados Unidos
Kategorya:Mga negosyante mula sa Estados Unidos
Serge Gainsbourg

Si **Serge Gainsbourg**, ipinanganak bilang **Lucien Ginsburg** (; 2 Abril 1928 – 2 Marso 1991) ay isang Pranses na mang-aawit, manunulat ng kanta, aktor, at direktor. Ang labis kasamu't sarian sa mga estilo at indibidwalidad ng tugtugin ni Gainsbourg ay naging dahilan kung bakit mahirap siyang bigyan ng kategorya. Ang pamana niya ay matibay nang nailunsad, at kadalasan siyang itinuturing bilang isa sa pinaka maimpluwensiyang bantog na musikero sa buong mundo.

## Mga sanggunian
Kategorya:Mga mang-aawit mula sa Pransiya
Kategorya:Mga manunulat ng awitin mula sa Pransiya
Kategorya:Mga direktor ng pelikula mula sa Pransiya
Kategorya:Mga artista mula sa Pransiya
Demons (nobela ng Star Trek)

Ang ***Demons*** ay isang nobela ng *Star Trek: The Original Series* na isinulat ni J.M. Dillard.

## Buod
Isang kataka-takang aparato na natagpuan ng isang ekspedisyong pang-agham ang nadala sa planetang Vulcan. Sinimulan nitong isa-isang pangibabawan ang mga tao, na pinapalitan ang mga ito ng mga entidad na mapaghangad ng kasamaan at gutom sa kapangyarihan. Ang tauhan ng Enterprise, iyong mga hindi pa nahahalinhinan, ay kailangang pigilin ang panganib na ito at mapanatili sa Vulcan at talunin ito.

Ipinagpatuloy ang kuwentong ito sa nobelang *Possession* ng *Star Trek: The Next Generation*, na isinulat din ni  J.M. Dillard, kung saan ibinunyag na ang aparato ay isa lamang sa marami pang iba.

## Mga kawing panlabas
Kategorya:Mga nobela ng Star Trek
Kategorya:Mga nobela noong 1986
Kategorya:Mga nobela ng Amerikanong kathang-isip na agham
John Field

Si **John Field** (26 Hulyo 1782 [?], bininyagan noong 5 Setyembre 1782&nbsp;– 23 Enero 1837) ay isang Irlandes na piyanista, kompositor, at guro. Ipinanganak siya sa Dublin sa isang pamilyang makamusika, at nakatanggap ng kanyang maagang edukasyon doon. Sa pagdaka, lumipat ang mga Field sa London, kung saan nag-aral si John sa ilalim ng pagtuturo ni Muzio Clementi. Sa ilalim ng pagkaguro ni Clementi, si Field ay kaagad na naging tanyag at hinahanap-hanap na piyanista; magkasama, ang maestro at ang estudyante ay nagtungo sa Paris, Vienna, at St. Petersburg. Labis na napamangha ng kabisera ng Rusya si Field, kung kaya't lumaong nagpasya si Field na magpaiwan sa pag-alis ni Clemente, at mula noong bandang 1804 ay naging partikular na aktibo sa Rusya.

Mataas na itinuturing si Field ng kanyang mga kaalinsabayan at ang kaniyang pagtugtog at mga komposisyon ay nakaimpluwensiya ng maraming pangunahing mga kompositor, kabilang na sina Chopin, Brahms, Schumann, at Liszt. Higit siyang nakikilala sa kasalukuyan dahil sa pagpapasisimula ng nokturno ng piyano, isang uri na sa pagdaka ay pinabantog ni Chopin, pati ni ang dahil sa kaniyang substansiyal na kontribusyon, sa pamamagitan ng mga konsiyerto at pagtuturo, sa pagpapaunlad ng paaralan ng piyano sa Rusya.

Kategorya:Mga piyanista mula sa Irlanda
Tarahumara

Ang mga **Rarámuri** o **Tarahumara** ay isang Katutubong Amerikanong mga tao ng hilaga-kanlurang Mehiko na nakikilala dahil sa kanilang kakayahan sa pagtakbo ng malayuan. Sa kanilang wika, ang katagang **rarámuri** ay tumutukoy sa kalalakihan, habang ang kababaihan ay tinutukoy bilang **mukí** (kung isang indibiduwal) at bilang **omugí** o **igómale** (kung isang kalipunan).

Orihinal silang malawakang nananahanan sa estado ng Chihuahua, lumikas ang Rarámuri papunta sa matataas na kabundukan at mga kanyong katulad ng Sabak ng Tanso sa Sierra Madre Occidental nang dumating ang mga Kastilang eksplorador noong ika-16 daantaon. Ang pook ng Sierra Madre Occidental na kasalukuyan nilang pinaninirahanan ay kadalasang tinatawag na Sierra Tarahumara dahil sa pagiging naroroon nila.

Sa kasalukuyang pagtataya, ang populasyon ng Rarámuri noong 2006 ay nasa pagitan ng 50,000 at 70,000 katao. Karamihan sa kanila ang nagsasagawa pa rin ng isang tradisyunal na estilo ng pamumuhay, naninirahan sa likas na mga silungang katulad ng mga yungib o yungyungan ng talampas, pati na sa maliliit na mga kabinang yari sa kahoy o bato. Ang pangunahing nilang mga pananim ay ang mais at mga uri ng munggo; subalit, marami sa mga Rarámuri ang nagsasagawa pa rin ng transhumansa, pag-aalaga ng mga baka, mga tupa, at mga kambing. Halos lahat ng mga Rarámuri nangingibang-pook o nagpapalipat-lipat sa loob ng isang tao.

Ang wikang Tarahumara ay kabilang sa pamilyang Uto-Aztecan. Bagaman ito ay nanghihina dahil sa paggamit ng Kastila, marami pa ring nagsasalita nito.

## Mga sanggunian
Kategorya:Mga pangkat-etniko sa Mehiko
Tawny Kitaen

Si **Julie "Tawny" Kitaen**  (ipinanganak noong 5 Agosto 1961) ay isang Amerikanang aktres at personalidad ng midya. Naging tanyag siya noong dekada ng 1980 dahil sa paglitaw sa ilang matitinding mga bidyong pang-*rock* para sa bandang Whitesnake, kabilang ang patok na "Here I Go Again". Si Kitaen naging kasal sa pangunahing mang-aawit ng Whitesnake na si David Coverdale magmula 1989 hanggang 1991.  Nagkaroon siya ng mga nauulit na gampanin sa maraming mga seryeng pantelebisyon, katulad ng *Hercules: The Legendary Journeys* at naging kasamang tagapagpasinaya sa ''America's Funniest People'' mula 1992 hanggang 1994. Naaresto siya noong 2006 dahil sa pagtataglay ng ipinagbabawal na gamot, kaya't naglabas-masok sa mga programang pangrehabilitasyon. Naging bahagi siya ng tauhan sa makatotohanang palabas na *The Surreal Life* noong 2006, at naging isa sa mga pasyente ng *Season 2* ng *Celebrity Rehab with Dr. Drew*.  Noong 2011, napangalanan siya bilang isa sa *"100 Hottest Women of All-Time"* (100 Pinaka Maiinit na mga Babae sa Lahat ng Panahon) ng ''Men's Health''.

## Mga sanggunian
Kategorya:Mga artista mula sa Estados Unidos
Kategorya:Ipinanganak noong 1961
Jean Harlow

Si **Jean Harlow** (Marso 3, 1911&nbsp;– Hunyo 7, 1937) ay isang dating Amerikanang aktres at simbolo ng seksuwalidad noong dekada ng 1930. Nakilala bilang *"Blonde Bombshell"* (literal na "Basyo ng Bombang Ginintuan ang Buhok", na may diwang "kahali-halinang babaeng may ginintuang buhok") at ang *"Platinum Blonde"* (dahil sa kanyang buhok na platinum na ginintuan), naihanay si Harlow bilang isa sa pinaka dakilang mga bituin ng pelikula sa lahat ng panahon ng Instituto ng Pelikulang Amerikano (*American Film Institute*). Naging bida si Harlow sa ilang mga pelikula na pangunahing idinisenyo upang maipamalas ang kanyang mabatubalaning kaakit-akit na seksuwalidad at makapangyarihang paglitaw sa puting tabing, bago magpalit papunta sa mas maunlad na mga gampanin at bago nakatangap ng malaki at matibay na kabantugan na may kontrata sa ilalim ng Metro-Goldwyn-Mayer (MGM). Ang kanyang labis na katanyagan at larawan bilang *"laughing vamp"* (humahalakhak na "bampira", isang uri ng *femme fatale*, literal na "babaeng nakamamatay", isang uri ng kaakit-akit na babae na dahil sa kagandahan at seksuwalidad ay tila, sa diwa lamang, ay nakauubos ng hininga, dugo, at lakas ng nahahalinang tao) ay kakaiba sa kanyang personal na buhay, na nadungisan ng pagkabigo, trahedya, at sa hinaba-haba ay humantong sa kanyang biglaang pagkamatay dahil sa kabiguan ng bato sa gulang na 26. Noong 2011, napangalanan siya bilang isa sa *"100 Hottest Women of All-Time"* (100 Pinaka Maiinit na mga Babae sa Lahat ng Panahon) ng ''Men's Health''.

## Nobela 
Si Harlow ay nagsulat ng isang nobelang na may pamagat na ngayon ay ngayong gabi. Sa pagpapakilala ni Arthur Landau sa 1965 Paperback Edition, sinabi ni Harlow sa paligid ng 1933-1934 ang kanyang intensyon na isulat ang aklat, ngunit hindi ito nai-publish sa panahon ng kanyang buhay. Sa kanyang buhay, si Harlow's Stepfather Marino Bello ay nagbebenta ng hindi nai-publish na manuskrito sa loob ng ilang mga studio. Si Louis B. Mayer, pinuno ng MGM, ay pumigil sa aklat na ibenta sa pamamagitan ng paglalagay ng isang utos na ito gamit ang isang sugnay sa kontrata ni Harlow: ang kanyang mga serbisyo bilang isang artist ay hindi maaaring gamitin nang walang pahintulot ng MGM. Pagkatapos ng kanyang kamatayan, isinulat ni Landau, ibinenta ng kanyang ina ang mga karapatan ng pelikula sa MGM, bagaman walang pelikula ang ginawa. Ang mga karapatan sa publikasyon ay ipinasa mula sa ina ni Harlow sa isang kaibigan ng pamilya, at ang aklat ay sa wakas ay inilathala noong 1965.

## Mga sanggunian
Kategorya:Mga artista mula sa Estados Unidos
Kategorya:Ipinanganak noong 1911
Kategorya:Namatay noong 1937
Alicia Silverstone

Si **Alicia Silverstone** (; ipinanganak noong Oktubre 4, 1976) ay isang Amerikanang aktres, may-akda, at dating modelo ng moda. Una siyang nakatamo ng malawakang pagpansin sa mga bidyong pangtugtugin para sa Aerosmith, at ang kanyang mga pangmatatataas na antas na gampaning panlarangan ng pelikula sa kasalukuyan ay ang *Clueless* at ang *Batman & Robin*, bilang si [[Batgirl] noong kalagitnaan ng dekada ng 1990. Noong 2011, napangalanan siya bilang isa sa *"100 Hottest Women of All-Time"* (100 Pinaka Maiinit na mga Babae sa Lahat ng Panahon) ng ''Men's Health''.

## Mga sanggunian 
Kategorya:Mga artista mula sa Estados Unidos
Kategorya:Mga modelo mula sa Estados Unidos
Kategorya:Mga manunulat mula sa Estados Unidos
Panggitnang Liwasan

Ang **Panggitnang Liwasan** (**Central Park** sa Ingles o **Pangunahing Liwasan** sa pagsasalinwika) ay isang pampublikong liwasan na nasa gitna ng Manhattan ng Lungsod ng New York, Estados Unidos. Unang nagbukas ang mga pintuan ng parke noong 1857, sa 843 mga hektarya (3.41 km2) ng lupaing pag-aari ng lungsod.  Noong 1858, nagwagi sina Frederick Law Olmsted at Calvert Vaux sa isang paligsahang pangdisenyo upang painamin at palawakin ang liwasan sa pamamagitan ng isang planong pinamagatan nila bilang *Planong Greensward*. Nagsimula ang pagawain noong taon ding iyon, nagpatuloy habang nagaganap ang Amerikanong Digmaang Sibil, at nabuo noong 1873.

Naitalaga bilang isang Pambansang Makasaysayang Palatandaang Pook noong 1962, ang liwasan ay kasalukuyang pinamamahalaan ng Konserbansiya ng Parke Sentral sa ilalim ng kontrata ng pamahalaan ng lungsod. Ang Konserbansiya isang organisasyong hindi nakikinabang na nag-aambag ng 83.5% sa $37.5 milyong dolyar na taunang puhunan ng Central Park, at nagpapahanapbuhay ng 80.7% ng tauhang pampapanatili ng liwasan.

## Mga sanggunian 
Kategorya:Liwasan
[[Kategorya:Lungsod ng New York]
Of Mice and Men

Ang ***Of Mice and Men***, literal na "ng mga daga at mga lalaki (o kalalakihan)" o "ng mga daga at mga tao", ay isang *novella* o nobeleta (maiksing nobela) na isinulat ni John Steinbeck, isang may-akdang nagwagi ng Premyong Nobel sa Panitikan. Nailathala noong 1937, isinalaysay nito ang isang kalunus-lunos na kuwento hinggil kina George Milton at Lennie Small, dalawang nasisanteng mga manggagawang migrante sa isang rantso noong panahon ng Matinding Depresyon sa California, Estados Unidos.

Batay sa sariling mga karanasan ni Steinbeck bilang isang palaboy noong dekada ng 1920 (bago ang pagdating ng mga Okie na matingkad niyang ilalarawan sa *The Grapes of Wrath* o "Ang mga Ubas ng Kapootan"), ang pamagat ay kinuha mula sa tula ni Robert Burns na "To a Mouse" (Sa Isang Daga), na mababasang nagsasabi ng ganito sa wikang Ingles: ''"The best laid schemes o' mice an' men / Gang aft agley"* na may diwang *"The best laid schemes of mice and men / Often go awry"*, na may ibig sabihing "Ang pinaka mahuhusay na nailatag na mga balakin ng mga daga at kalalakihan (o ng tao) / [ay] madalas na nagiging hindi maayos ( o hindi natutupad)".

Isang aklat na kailangang basahin sa maraming mga paaralan, ang *Of Mice and Men* ay isang malimit na puntirya ng pagsensura ng mga manunuri dahil sa kabulgaran at sa itinuturing ng ilan bilang wikang nakapananakit ng damdamin o nakagagalit; dahil dito, lumitaw ito sa talaan ng *Most Challenged Books of 21st Century'' (Pinaka Hinahamong mga Aklat ng Ika-21 Daantaon) ng American Library Association (Amerikanong Asosasyon ng Aklatan).

## Mga sanggunian
Kategorya:Mga nobela mula sa Estados Unidos
Kategorya:Mga nobelang nasa wikang Ingles
Kategorya:Mga nobela noong 1937
Hukbong Pandagat ng Chile

Ang **Hukbong Pandagat ng Chile** (*Armada de Chile*, sa espanyol) ay ang naatasan sa pangdagat na depensa ng Chile.

## Mga kawing panlabas 
* Hukbong Pandagat ng Chile 

Kategorya:Pamahalaan ng Chile